20/02/2019 | Administración LocalMunicipal
Ponteceso
Secretaría
Anuncio de aprobación das Bases do XXV Certame de desfile de disfraces 2019

Nas vindeiras datas (3 de marzo de 2019) terá lugar a celebración das festas do Entroido 2019. Có propósito de fomentar, conservar e promocionar unha festa tradicional popular como é o Entroido, o departamento de Cultura do Concello de Ponteceso convoca o XXV certame de desfile de disfraces 2019. O 13/02/2019 asinei o modelo de bases polo que rexerá o citado XXV certame de desfile de disfraces 2019, as cales prevén o outorgamento de axudas económicas aos participantes có obxecto de fomentar a participación e colaborar economicamente na confección dos traxes, carrozas, etc. Na contabilidade municipal consta unha retención de crédito (RC) na aplicación orzamentaria 2019.338.226.99 (nº de operación 220190000526 e nº de referencia 22019000279) por importe e saldo de 11.000,00 € e coa finalidade “entroido (axudas, chocolate, roscas, animación etc.)” - Lei 7/1985, de 2 de abril, reguladora das bases do réxime local. - RDL 2/2004, de 5 de marzo, polo que se aproba o texto refundido da lei de facendas locais ( TRLFL), artigo 190.1. - RD 500/90, de 20 de abril, polo que se aproba o Regulamento Orzamentario, artigos 69, 70, 71 e 72. Por todo o anterior, RESOLVO: 1 Aprobar as bases polo que se rexerá o XXV certame de desfile de disfraces 2019 consonte o seguinte literal: “LUGAR: Praza do Relleno e pavillón municipal de Ponteceso HORARIO: domingo 3 de marzo, de 17:00 h a 22:00 h, aproximadamente. INSCRICIÓN: presencial ou telemática, no rexistro do concello, ata o 27 de febreiro ás 14:00 h. Coa finalidade de promover e recuperar unha festa tradicional popular como é o Entroido, o departamento de Cultura do Concello de Ponteceso convoca este DESFILE de acordo coas seguintes bases: Consistirá nun desfile de disfraces no que poderán participar tódolos públicos que se inscriban previamente neste concello antes do 27 de febreiro ás 14:00 h. Saída da praza do Relleno ata o pavillón municipal ( se chove suspéndese e iremos directamente para o pavillón). Os/as participantes que opten a algunha axuda teñen a obriga de participar neste percorrido. Co obxecto de fomentar a participación e colaborar economicamente na confección dos traxes, carrozas, etc., o Concello de Ponteceso convoca unhas axudas de acordo coas seguintes categorías: * existe un máximo de 3.500 € para o total das axudas (no caso de que haxa un maior número de participantes, este importe repartirase en proporción e diminuirían as cantidades máximas a percibir). · É obrigatorio para optar ás axudas económicas: facer o pasacalle, subir ao palco a representar unha actuación non superior a 4´ de duración (musical, teatral, etc. presentando, no momento da inscrición, a gravación musical ou o material necesario para a actuación) ou ben realizar unha exhibición das carrozas ou doutros acompañamentos. · As axudas serán entregadas en metálico a aquelas comparsas que se inscribiran previamente no concello. Aquelas outras que se presenten no mesmo día terán que consultar coa organización a posibilidade de participar. Unha vez lidas as condicións da participación no XXV Desfile de Entroido do Concello de Ponteceso, e aceptándoas, desexo participar no desfile: Nº DE PARTICIPANTES: TÍTULO DA OBRA: DEIXO CD OU OUTRO MATERIAL PARA A INTERPRETACIÓN (máx.4´): BREVE DESCRICIÓN DA ACTUACIÓN: NOME, ENDEREZO E DNI DO/A RESPONSABLE: CONTACTO: Ponteceso, de de 2019 Asina: “ 2 Publicar as bases no Boletín Oficial da Provincia e na páxina web municipal Ponteceso, 15 de febreiro de 2019 O alcalde Xosé Lois García Carballido